text: Efterlysning af flygtet fange
  08 juni 2010 kl. 08.53
  Syd- og Sønderjyllands Politi efterlyser den 19-årige Kamil Boran Ergin. Han er ved 9-tiden tirsdag flygtet fra arresten i Aabenraa.
  Kamil Boran Ergin er fængslet i forbindelse med sag om røveri.
  Signalement: 190 centimeter høj. almindelig af bygning, kort sort hår og brune øjne.
  Kamil Boran Ergin var ved flugten iført mørk jakke og stribet T-shirt eller trøje.
  Politiet er interesseret i henvendelser fra personer, der har set noget i forbindelse med flugten eller i øvrigt har oplysninger til brug for sagen.
  Hvis nogen ser ham, skal man ikke selv forsøge at gribe ind, men i stedet underrette politiet på telefon 1-1-4.
  